Yōko Tanabe

Yōko Tanabe (; s. 28. tammikuuta 1966 Tokio) on japanilainen judoka ja olympiamitalisti.

Tanabe voitti ensimmäisen arvokisamitalinsa vuonna 1987, kun hän sai MM-kilpailuista alle 72-kiloisten sarjasta pronssia. Hän osallistui Soulin olympialaisiin 1988, joissa judo oli näytöslajina ja oli alle 72-kiloisten sarjassa kolmas. Hän sai samasta sarjasta hopeaa Belgradin MM-kisoissa 1989 ja oli kyseisissä kisoissa myös avoimen sarjan pronssimitalisti. Aasian kisoissa 1990 Tanabe voitti alle 72-kiloisten sarjan ja sijoittui avoimessa sarjassa kolmanneksi.

Tanabe voitti vuonna 1991 alle 72-kiloisten Aasian-mestaruuden ja MM-hopeaa. Hän sai hopeaa myös Barcelonan olympialaisista 1992 ja pronssia vuoden 1995 MM-kilpailuista. Tanabe voitti vielä Atlantan olympialaisissa 1996 hopeaa ennen kuin lopetti aktiiviuransa.

Lähteet 

Japanilaiset judokat
Japanilaiset olympiamitalistit
Vuonna 1966 syntyneet
Elävät henkilöt